সাবধান পাকিস্তান! সক্রিয় ভারতীয় রণতরী

ওয়েব ডেস্ক: যেকোনও মুহূর্তে অ্যাকশন নিতে পারে ভারতীয় নৌসেনা (Indian Navy)। ভারত পাকিস্তান যুদ্ধকালীন পরিস্থিতিতে (India Pakistan Tension) যখন পাকিস্তান ভারতকে আকাশপথে ছুঁতে পারছে না, একের পর এক মিসাইল, ড্রোন, ফাইটার জেট ধ্বংস হচ্ছে, তাই জয়সলমের থেকে স্থলপথে এগোনোর আভাস মিলছিল পাকিস্তানি সেনার তরফে। তাই এবার পাকিস্তানকে পাল্টা নৌহামলার সিদ্ধান্ত নেওয়ার পথে ভারত। জানা যাচ্ছে, ভারতের রণতরী এবার আরব সাগর হয়ে অগ্রসর হতে পারে।

একইসঙ্গে পাকিস্তানের যে তিনটি ফাইটার জেটকে নিষ্ক্রিয় করে মাটিতে নামিয়ে এনেছে ভারতের এয়ার ডিফেন্স সিস্টেম, সেগুলির পাইলটদের হেফাজতে নিয়েছে ভারত। কিন্তু তারপরেও আকাশপথে পাকিস্তানি ফাইটার জেট বা বোমা বর্ষণের একটা সম্ভাবনা থেকেই যাচ্ছে। তাই ভারতের একাধিক রাজ্যে চলছে ব্ল্যাক-আউট।

প্রসঙ্গত, পাকিস্তান এবং পাক-অধিকৃত কাশ্মীরে ভারতীয় সেনা জঙ্গি ঘাঁটি গুঁড়িয়ে দেওয়ার পরেই যুদ্ধপূর্ণ আবহ তৈরি হয়েছে। গতকাল থেকেই বারবার প্রত্যাঘাতের হুঁশিয়ারি দিয়েছে পাকিস্তান। বৃহস্পতিবার সন্ধ্যে থেকেই জম্মু সম্পূর্ণ ব্ল্যাকআউট করে দেওয়া হয়েছে। সাইরেনের শব্দ শোনা গিয়েছে। সেই সঙ্গে শোনা যায় লাগাতার বিস্ফোরণের আওয়াজ। অন্যদিকে পাকিস্তানের প্রচুর ক্ষেপণাস্ত্র ভারত ধ্বংস করেছে। এই পরিস্থিতির শেষ কোথায়? সেটাই এখন আলোচ্য বিষয়।